b'\n_START_ARTICLE_\nDupleks (kommunikation)\n_START_SECTION_\nHalv-dupleks\n_START_PARAGRAPH_\nEt halv-dupleks system yder kommunikation begge veje, men kun i en retning ad gangen (ikke samtidigt). S\xc3\xa5 snart datav\xc3\xa6rt A begynder at modtage et signal, m\xc3\xa5 A vente p\xc3\xa5 at datav\xc3\xa6rt B senderenden stopper sendingen, f\xc3\xb8r A kan svare._NEWLINE_Et eksempel p\xc3\xa5 et halv-dupleks system er et to-datav\xc3\xa6rt system som f.eks. et "walkie-talkie" lignende tovejsradiosystem, hvor den ene m\xc3\xa5 sige "skifter" \xe2\x80\x93 eller en anden aftalt kommado som indikerer slutningen p\xc3\xa5 sendingen, for at sikre at kun en datav\xc3\xa6rt (her person) sender ad gangen, fordi begge datav\xc3\xa6rter benytter samme kommunikationskanal. _NEWLINE_En god analogi for et halv-dupleks system kan v\xc3\xa6re en vej med kun en farbar vejbane med trafikstyring (lyssignaler) i begge ender. Trafikken kan g\xc3\xa5 i begge retninger, men kun \xc3\xa9n retning ad gangen, reguleret af trafikstyringen.'